Document ID: 31989R0226

Uredba Komisije (EGS) št. 226/89
z dne 26. januarja 1989
o postopku za ugotavljanje vsebnosti mesa v izdelkih iz oznak KN 1602 49 11, 1602 49 13, 1602 49 15, 1602 49 19, 1602 49 30 in 1602 49 50
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi in o skupni carinski tarifi [1], nazadnje spremenjene z Uredbo (EGS) št. 28/89 [2], in zlasti člena 9 Uredbe,
ker je za zagotavljanje enotne uporabe kombinirane nomenklature treba sprejeti ukrepe o uvrščanju pripravljenega ali konzerviranega mesa ali užitnih klavničnih odpadkov domačih svinj, ki vsebujejo kakršno koli meso ali klavnične odpadke, skupaj z maščobami, ne glede na njihovo vrsto ali poreklo;
ker se pripravljeno ali konzervirano meso, ki vsebuje meso ali klavnične odpadke katere koli vrste, skupaj z vsako maščobo ne glede na njeno vrsto ali poreklo, v skladu z določbami oznak KN 1602 49 11, 1602 49 13, 1602 49 15, 1602 49 19, 1602 49 30 in 1602 49 50, uvrsti v skladu z utežnim deležem teh sestavin;
ker je treba opredeliti postopek za določanje utežnega deleža mesa ali klavničnih odpadkov vseh vrst, skupaj z maščobami, ne glede na njihovo vrsto ali poreklo; ker so izkušnje pokazale, da ponuja postopek, določen v Prilogi, najboljše rešitve;
ker uveljavitev te uredbe zajema razveljavitev Uredbe Komisije (EGS) št. 3530/83 z dne 12. decembra 1983 o postopku za ugotavljanje vsebnosti mesa v izdelkih iz tarifne podštevilke 16.02 B III c) 2 aa), bb) in cc) skupne carinske tarife [3];
ker so ukrepi, določeni v tej uredbi, v skladu z mnenjem Odbora za nomenklaturo,
SPREJELA NASLEDNJO UREDBO:
Člen 1
Utežni delež mesa ali klavničnih odpadkov katere koli vrste, skupaj z maščobo, ne glede na njeno vrsto ali poreklo, v pripravljenem ali konzerviranem mesu ali klavničnih odpadkov iz oznak KN 1602 49 11, 1602 49 13, 1602 49 15, 1602 49 19, 1602 49 30 in 1602 49 50 se določi v skladu s postopkom iz Priloge.
Člen 2
Uredba (EGS) št. 3530/83 se razveljavi.
Člen 3
Ta uredba začne veljati 21. dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. januarja 1989

Labels: 3
17
16